- - Jy het ons aanbod aanvaar eers nadat jy die Studentekontrak afgelaai, uitgedruk, onderteken, geskandeer en weer gelaai het.
- - Hou in gedagte dat 'n ' ingetikte ' of elektroniese handtekening, of 'n foto wat van jou getekende kontrak geneem is, nie oorweeg kan word nie.
- - Jy kan ook gebruik maak van die Adobe Scan toepassing of 'n alternatiewe skandering- toepassings om jou Sudentekontrak te skandeer. Besoek die Google Play Store / App Store of Huawei App Gallery op jou foon vir moontlike opsies.
- 11. Is dit nodig dat ek die uitslae van my NNT's (Nasionale Normtoetse) of situasionele-oordeel-toetse (Eng. SJTs ) laai?
- - Jy hoef die NNT's af te lê slegs as jy by die School of Tomorrow of die Fakulteit Regsgeleerdheid aansoek doen.
- - As jy by die Fakulteit Regsgeleerdheid aansoek doen - vir BA (Regsgeleerdheid), BCom (Regsgeleerdheid), BRekLLB of die vierjaar-LLB - moet jy die NNT's voor 28 Augustus 2021 aflê.
- - As jy by die School of Tomorrow aansoek doen, moet jy die NNT's voor die einde van 2021 aflê om te verseker dat jou uitslae betyds vir registrasie beskikbaar sal wees.
- - Die Sentrum vir Opvoedkundige Toetsing vir Toegang en Plasing stuur die NNT-uitslae regstreeks aan die Universiteit.
- - Besoek asseblief www.nbt.ac.za om die toetsdatums te sien en jou plek te bespreek.
- - As jy by die Fakulteit Geneeskunde en Gesondheidswetenskappe aansoek doen, moet jy die SJT's teen 22 Augustus aflê. Ons het ' n e-pos hieroor direk aan die aansoekers uitgestuur. Rig jou navrae asseblief aan sjtenquiries@sun.ac.za.
- 12. Hoe verander ek my programkeuse nadat ek my aansoek ingedien het?
- - As jy ná 31 Julie wil verander, moet jy US Kliëntediens by info@sun.ac.za e-pos.
- - Let op: As die aansoeke reeds gesluit het, mag die betrokke fakulteit weier om jou versoek om van program te verander, te oorweeg. Dit wil sê, die keuse berus by die fakulteit om 'n programverandering ná die sluitingsdatum te akkommodeer of af te wys.

### JOU AANSOEKERS- EN JOU STUDENTEPORTAAL

- 1. Ek het 'n e -pos vanaf die US gekry wat my studentenommer verskaf. Wat is die verskil tussen die aansoeker-identiteits nommer en 'n studentenommer? Beteken dit dat ek voorwaardelike toelating gekry het as 'n studentenommer vir my uitgereik is?
- - Alle aansoekers kry 'n aansoeker-identiteitsnommer . Dit is 'n unieke nommer, wat jy moet gebruik om jou aansoek te hanteer voordat jy as student registreer.
- - Jy kan jou aansoekstatus op ons aansoekersportaal dophou: www.maties.com > Aansoek > Aansoekstatus > Applicant .
- - Alle aansoekers kry 'n studentenommer , wat jou toegang tot die Universiteit se ander platforms gee terwyl jy nog 'n voornemende student is. Nadat jy 'n aanbod gekry het, kan jy jou studentenommer gebruik om vir beurse aansoek te doen of die status na te gaan van jou aansoek om plek in 'n US -koshuis.
- - Jou studentenommer is dus NIE 'n plaasvervanger vir jou aansoeker -identiteitsnommer nie.
- - Jou studentenommer is ook NIE 'n bevestiging dat jy vir ' n program aanvaar is of dat jy mag registreer nie.
- 2. Wat is die verskil tussen die aansoekersportaal en die studenteportaal op die My.Sun-webblad?
- - Die aansoekersportaal is om jou aansoek in te dien en dop te hou, en jou aansoekstatus na te gaan.